《虾蟆石》
宋代·张澄

千峰来南兮万马奔，翠麓却立兮如饮江之鼋。湫灵沸黑兮神物生，云雾昼晦兮风憀慄而凄清。

我爱滩泷㶁㶁兮寒濑齿齿，浮我江䑳兮岁不知其几。

石中之人兮喜我不屑，华我以春花兮食我以秋实。

我弃而不即兮独不清冷弄明月。

作者简介：（?—1153）宋人。高宗绍兴间知临安府，有才干，善于处理繁难事务。尝奏请招置厢军士卒二百人，委钱塘县尉兼领其事，专以浚湖。累官至户部尚书。后出知福州卒。